Michael Gallagher

Michael Gallagher (sündinud 2. septembril 1955 Philadelphias) on USA-Eesti advokaat.

Gallagheril on bakalaureusekraad Tuftsi ülikoolist (1977) ja õigusteaduste doktori kraad Villanova ülikoolist.

Ta sattus Eestisse elama 1994. aastal, kui tuli Ameerika abiprogrammi "Central and East European Law Initiative" (CEELI) raames kohalikku õigussüsteemi arendama.

Gallagher valiti 2000. aastal Tartu Ülikooli Euroopa Kolledži direktoriks. Oma ametiaja jooksul algatas ta välisüliõpilastele suunatud ingliskeelse täiendkoolitusprogrammi "Prometheus".Ajalugu Tartu Ülikooli Euroopa Kolledž

Ta on töötanud Eesti Õiguskeskuses nii konsultandi (1995–2003), tegevdirektori (2004) kui ka direktorina (2004–2007). Õiguskeskuses vastutas ta õppeprogrammide väljatöötamise ja läbiviimise eest.Michael Gallagher Dimela

Ta on endine Domus Dorpatensise nõukogu liige.Endised nõukogu liikmed Domus Dorpatensis

Michael Gallagheri ema on eestlane ja isa ameeriklane.

 Viited 

 Välislingid 
 Michael Gallagher: kui tahad äripartneril vaipa alt ära tõmmata, milleks siis kohalesõitmise peale raha kulutada? Director, oktoober 2012

Kategooria:Eesti advokaadid
Kategooria:Ameerika Ühendriikide juristid
Kategooria:Tuftsi Ülikooli vilistlased
Kategooria:Sündinud 1955